Ma mère

Ma mère (; ; ; kansainvälisesti My Mother) on vuonna 2004 ensi-iltansa saanut Christophe Honorén ohjaama ranskalais-portugalilais-itävaltalais-espanjalainen eroottisesti latautunut psykologinen draamaelokuva, jonka pääosissa ovat Isabelle Huppert, Louis Garrel, Emma de Caunes ja Joana Preiss. Elokuva kertoo viehättävän leskiäidin ja tämän teini-ikäisen pojan häiriintyneestä suhteesta ja perustuu Georges Bataillen romaaniin Ma mère (1966), jonka pohjalta Christophe Honoré sovitti elokuvan käsikirjoituksen. Elokuvan tuottajina olivat Paulo Branco ja Bernard-Henri Lévy. == Juoni == Ma mère sijoittuu Espanjaan, Gran Canarialle, jossa viehättävällä Hélènellä (Isabelle Huppert) ja hänen aviomiehellään (Philippe Duclos) on kesähuvila. Heidän 17-vuotias poikansa Pierre (Louis Garrel) saapuu Ranskasta, katolisesta sisäoppilaitoksesta, vanhempiensa luokse kesäloman ajaksi. Pian Pierren tulon jälkeen hänen isänsä kuolee auto-onnettomuudessa ja isänsä kuoleman myötä Pierre saa tietää vanhempiensa kieroutuneesta ja moraalittomasta maailmasta. Nyt leskeksi jäänyt moraaliton Hélène tutustuttaa poikansa hedonismin ja turmeltuneisuuden maailmaan. == Näyttelijät == == Tuotanto == Ma mère kuvattiin 2,7 miljoonan euron budjetilla Espanjan Kanariansaarten Gran Canarialla syksyllä 2003. Elokuvan tuotantoyhtiöinä olivat ranskalaiset Gémini Films, Arte France Cinéma, Les Films du Camélia ja Les Films du Lendemain, portugalilainen Madragoa Filmes, itävaltalainen Amour Fou Filmproduktion sekä espanjalaiset Audiovisual Consulting ja S2 International. Elokuvan tuottamiseen osallistuivat myös ranskalaiset CNC ja Canal+ sekä itävaltalaiset Filmfonds Wien ja ORF. Ma mèren virallinen ranskalainen traileri julkaistiin 13. huhtikuuta 2004. == Julkaisu ja vastaanotto == Ma mère sai ensi-iltansa Ranskassa 19. toukokuuta 2004, Portugalissa 1. heinäkuuta 2004, Espanjassa Gijónin elokuvajuhlilla 28. marraskuuta 2004 ja Itävallassa 20. heinäkuuta 2007. Elokuvan teatterilevittäjinä olivat Ranskassa Gémini Films, Portugalissa Atalanta Filmes ja Itävallassa Poool Filmverleih. Elokuva keräsi Ranskassa teatterikierroksensa aikana 128 355 katsojaa ja tuotti maailmanlaajuisesti 1 022 148 dollarin lipputulot. Elokuva on kiertänyt useita elokuvajuhlia ympäri maailman, kuten vuoden 2004 Toronton elokuvajuhlat. Ma mère on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 12% kriitikoista on antanut elokuvalle positiivisen arvosanan 3,7/10 keskiarvolla. Keräys perustuu 42 arviointiin. 4 555 käyttäjästä 47% on antanut elokuvalle positiivisen arvosanan 3/5 keskiarvolla. Metacritic-sivuston mukaan 19 arvostelun perusteella elokuva on saanut 35 pistettä sadasta mahdollisesta. Metacriticin 152 käyttäjää on antanut elokuvalle keskiarvon 6,1/10. Internet Movie Databasen 5 173 käyttäjää on antanut elokuvalle keskiarvon 5,1/10. Ma mère julkaistiin Ranskassa DVD:lle 28. huhtikuuta 2005. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Brutus- palkinto Paras naispääosa Isabelle Huppert Euroopan elokuvapalkinto: yleisöpalkinto Paras naispääosa Isabelle Huppert Gijónin elokuvajuhlien Grand Prix Asturias Paras elokuva Christophe Honoré == Lähteet == == Aiheesta muualla == * * * Ma mère AlloCinéssä * Ma mère UniFrancessa * Ma mère Rotten Tomatoes -sivustolla * Ma mère Metacriticin sivuilla * Ma mère Box Office Mojossa Luokka:Vuoden 2004 espanjalaiset elokuvat Luokka:Vuoden 2004 ranskalaiset elokuvat Luokka:Portugalilaiset elokuvat Luokka:Itävaltalaiset elokuvat Luokka:Ranskalaiset eroottiset elokuvat Luokka:Ranskalaiset draamaelokuvat Luokka:Ranskalaiset romaaneihin perustuvat elokuvat